《朱明洞和韵》
明代·冼桂奇

飞云缥缈路如线，此日登临忆四贤。喜向青霞开后洞，谩从丹灶觅先天。

即看石壁新题刻，还上江门旧钓船。同是罗浮寻胜客，独誇骢马最先鞭。

作者简介：冼桂奇，字奕倩，号少汾，一号秋白。南海人。明世宗嘉靖十四年(一五三五)成进士。授工部主事，以忤权贵，改南京刑部。不久告归，奉母隐居罗浮山，日与名士游息歌咏。有《广居稿》、《鹤园稿》。清温汝能《粤东诗海》卷二三、清道光《广东通志》卷二七九有传。